Chaos tydens verkiesingsveldtog in HoutbaaiSkermgreep uit die video Die SAUK se regstreekse Morning Live-verkiesingsuitsending in Houtbaai in Kaapstad moes opgeskort word toe chaos by die geleentheid uitgebreek het. Beeldmateriaal wys hoe ontstoke deelnemers stoele en ander voorwerpe na mekaar gooi. Die ontwrigting het begin toe ondersteuners van die Ekonomiese Vryheidsvegters (EFF) en die Land Party stoele na mekaar toe begin gooi het. Dit is nog nie duidelik wat tot die onderonsie gelei het nie. Persone met T-hemde van Black First Land First (BLF) en die Good-party was ook betrokke in die onderonsie.